ของแท้
เห็นเป็นนักวิทยาศาสตร์จีเนียสด้านคอมพิวเตอร์อย่างนี้ &#8220;ดร.อู๊ด&#8221; อนุชิต อนุชิตานุกูล รองกรรมการผู้จัดการ ธนาคารเกียรตินาคิน และที่ปรึกษาคณะทำงานพัฒนาระบบชำระเงินอิเล็กทรอนิกส์ (อี-เพย์เมนต์) ของรัฐบาล มีธรรมะในจิตใจอยู่เสมอ
17 มิ.ย. 2559

เห็นเป็นนักวิทยาศาสตร์จีเนียสด้านคอมพิวเตอร์อย่างนี้ “ดร.อู๊ด” อนุชิต อนุชิตานุกูล รองกรรมการผู้จัดการ ธนาคารเกียรตินาคิน และที่ปรึกษาคณะทำงานพัฒนาระบบชำระเงินอิเล็กทรอนิกส์ (อี-เพย์เมนต์) ของรัฐบาล มีธรรมะในจิตใจอยู่เสมอ
เห็นหน้าใสๆ แต่ ดร.อู๊ด ธรรมะธรรมโมมาก ตอนที่เรียนหนังสืออยู่ที่จุฬาลงกรณ์มหาวิทยาลัย ก็นั่งรถบัสฟรีที่มีคนจัดมารับถึงมหาวิทยาลัยให้ไปถือศีล ปฏิบัติธรรมที่วัดพระธรรมกายอยู่เสมอ และตอนที่ ดร.อู๊ดเป็นนิสิตจุฬาฯ ช่วงนั้นวัดพระธรรมกายดังมาก มีนักศึกษาจากมหาวิทยาลัยต่างๆ ไปบวชและปฏิบัติธรรมมากมาย
ดร.อู๊ด ศึกษาธรรมะลึกซึ้งขึ้นเรื่อยๆ และเมื่อเข้าทำงานที่แบงก์ชาติ ได้เจอกับหลวงตามหาบัว ญาณสัมปันโน เกจิชื่อดังก็เลิกไปวัดพระธรรมกายอีกเลย เพราะรู้แล้วว่าอะไรคือของแท้และอะไรคือของไม่แท้  
ถาม ดร.อู๊ด ว่า ทำไมถึงเลิกไปวัดพระธรรมกาย ดร.อู๊ดไม่ตอบได้แต่ยิ้ม
เห็นเหตุการณ์วันนี้ก็รู้แล้วว่าทำไม ไม่ต้องถามก็ได้กั๊บ